Vintervatnet

Vintervatnet er en innsjø rett sør for foten av fjellet Gråkallen sentralt i Bymarka i Trondheim. Den ligger i nedbørfeltet til Leirelvvassdraget og har tilløp fra en lukket bekk som renner fra Blomstertjønna og har utløp i sørvest til Skjellbreia til Dalabekken som renner gjennom Skjellbreidalen. Innsjøen er omgitt av myrpartier mot øst og vest samt bratte skogkledde sider mot henholdsvis Gråkallen i nord og Henriksåsen i sør. Av fiskeslag i Vintervatnet finnes trepigget stingsild og ørret.

Gråkallen Skisenter med den tidligere hoppbakken Gråkallbakken (Vintervasskleiva) ligger tett på innsjøen mot nordøst.

Referanser

Litteratur

Eksterne lenker 
 Wikioppføring «Vintervatnet» hos Strinda historielag

Innsjøer i Trondheim
Bymarka